Gudeliai (Molėtai)

Gudeliai – kaimas Molėtų rajono savivaldybėje, 4 km į šiaurės rytus nuo Suginčių prie Kuktiškių-Molėtų vieškelio. Rytine kaimo dalimi anksčiau tekėjo Gudelių upelė (numelioruota). Kaime buvo Zopės raistelis, kur pagal padavimą 1834 m. Zopę prarijusi žemė (Zopė – lenk. Zap – Liliškių dvaro ponas XVIII a. II pusėje). Taip pat kaime yra buvę akmenys, vadinami Žmogaus Pėdas.

Etimologija 

Kaimo vardas kilęs iš asmenvardžio Gudelis.

Istorija 

1554 m. Balninkų seniūnijos inventoriuje Gudelių vietoje buvęs Monviniškio vienkiemis, kuriame gyvenęs Monvinas. Pirmąkart dabartinis vardas užrašytas Molėtų bažnyčios krikšto metrikų knygoje Nr. 1 (4 p.) de Gudeliu (1684). XVIII a. priklausė Toliejų seniūnijai, XIX a. – Čivylių valstybiam dvarui. 1765 m. Gudelių vienkiemyje gyveno Juozapas Žala ir Tomas Steiba. 1869 m. Čivylių valstybinio dvaro nausėdija. Vietos gyventojų liudijimu, po baudžiavos panaikinimo į Gudelius nuo Alantos atsikėlė Maigių, Rukšių ir Leišių šeimos, kurių palikuonys vėliau sudarė kaimo gyventojų pagrindą.

Iki 1927 m. kaimas išsikirstytas vienkiemiais. Iki 1927 m. Gudeliai priklausė Kuktiškių parapijai, po to Suginčių parapijai. Pokario metais Gudeliuose nugriautas Andriaus Rukšio kryžius, atstatytas apie 1990 m.

Gyventojai 

1923 m. 12 ūkių 74 gyv.

Iš Gudelių yra kilęs kunigas Maigys.

Šaltiniai 

Molėtų rajono savivaldybės gyvenvietės